इलाहाबाद. कानून के रखवाले ही जब भक्षक बन जाए तो इंसान कहां जाए। जीआरपी इंस्पेक्टर और वकील द्वारा एक महिला संग गैंगरेप करने का मामला सामने आया है। मामले को गंभीरता से लेते हुए कोर्ट के आदेश के बाद आरोपियों के खिलाफ केस दर्ज कर लिया गया है। साथ ही मामले की जांच शुरू कर दी गई है।
दारागंज थाना क्षेत्र में रहने वाली एक महिला टीचर गंगापार के एक प्राइमरी स्कूल में टीचर है। वकील लक्ष्मीकांत शुक्ला की पत्नी भी इसी स्कूल में टीचर है। आरोप है कि लक्ष्मीकांत महिला टीचर का स्कूल से ट्रांसफर करवाना चाहते थे, जबकि महिला इससे इनकार कर रही थी। एक दिन लक्ष्मीकांत ने 26 जुलाई 2015 को अपने बेटे के जन्मदिन पर टैगोरटाउन स्थित एक होटल में बुलाया। जहां जीआरपी इंस्पेक्टर देवेंद्र मिश्रा भी मौजूद थे।
बताया जा रहा है कि दोनों आरोपी महिला को झांसा देकर संगम ले गए। वहां एक पंडा की खाली कुटिया में महिला के साथ गैंगरेप किया और किसी को न बताने की धमकी देकर फरार हो गए। पीड़िता का आरोप है कि मामला वकील ओर इंस्पेक्टर से जुड़ा होने के कारण पुलिस केस भी दर्ज नहीं कर रही थी। इसके बाद पीड़िता ने कोर्ट का दरवाजा खटखटाया। मामले को गंभीरता से लेते हुए कोर्ट ने पुलिस को धारा 156 (3) के तहत मुकदमा दर्ज कर कार्रवाई करने का आदेश दिया।
hin_Deva hin_Deva hin_Deva